אלי סט

אליהו סַט (גם: ס"ט) (נולד באוקטובר 1939) הוא משורר ילדים עברי, מראשוני ענף הרכיבה על אופני הרים בישראל וממוביליו, כתב ספרי הדרכה ומסלולי טיול לאופני ההרים, בעל טורים קבועים במגזינים ובאינטרנט.

==ביוגרפיה==
סט נולד בחיפה, הצעיר משני בניהם של שרה לבית פוקסמן, ילידת קוברין שעלתה לארץ ישראל ב-1924, ושמואל-יוסף (ניסן) סט, מנהיג פועלים בחיפה. בשנת 1942 נפטר אביו ממחלת לב, בגיל 41, וסט ואחיו הבכור איתן נשלחו לקיבוץ גבת כילדי חינוך, שם התחנך. בצה"ל היה ממקימי יחידת אית"ן של חיל האוויר. לאחר שחרורו (סגן-אלוף במיל') הצטרף לקיבוץ גדות שברמת כורזים. בוגר אוניברסיטת תל אביב בתורת הספרות הכללית ומוסמך מטעם אוניברסיטת חיפה בפסיכולוגיה (1984).

עוד מנעוריו הרבה לכתוב לחגי המשק, קודם בגבת ויותר מאוחר גם בגדות. הוא כתב פיליטונים וחרוזים לעת מצוא, פזמונים לחגים ולמסיבות ושירים לילדים ולמבוגרים. שירו "יום יפה" הולחן על ידי מתי כספי והושר על ידי צוות הווי של הנח"ל ושירו "דובון קרח" הולחן על ידי מוני אמריליו והושר על ידי יהורם גאון ותרגומיו לשירים הרוסיים "בלילות מוסקבה" ו"סטנקה ראזין" הוקלטו על ידי דודו זכאי (בלווי תזמורת שפיה).

חלק משיריו קובץ בספריו, אחדים מהם תורגמו לאנגלית.

סט היה בין הראשונים בארץ שעמדו על הסגולות המיוחדות של אופני ההרים ועל הפוטנציאל הגלום בהם. הוא יזם וארגן, במשך שנים, את "סובב גליל", שנחשב בשנות ה-90, כפסטיבל השנתי של רוכבי האופניים בישראל, את "המועדון ההררי של סובב גליל" שהיה הראשון שארגן בישראל, בשיתוף החברה להגנת הטבע, טיולים המוניים באופני הרים ואת "High Pulse" - אליפות ישראל באופני הרים בשנותיה הראשונות.

את ניסיונו הרב ברכיבה ואהבתו לארץ ישראל תרגם סט לשלושה ספרי הדרכת רכיבה ומסלולי טיול, הנחשבים כ"תנ"ך" של המטיילים באופני הרים. חותמו טבוע במפת ישראל בצורת מסלולי טיול שאלפים עולים אליהם לרגל, המפורסמים שבהם: "דישון" (מאיילת השחר לריחאניה וחזרה דרך נחל דישון), והוא מטיולי "המועדון ההררי של סובב גליל", שנערך לראשונה בספטמבר 1993 ו"שביל הגמל האדום" (מערד למצדה), שרובו על שביל גמלים עתיק.

מ-2012 עורך סט את "השירים הרוסיים" ב"זמרשת", אתר העמותה לשימור הזמר הישראלי ואת ערוץ היוטיוב "שיר רוסי + תרגום עברי", כאשר מרבית התרגומים שבו הם פרי עטו.

==ספריו==
*מהו מה?, צייר: גלי הוס, תל אביב: הקיבוץ המאוחד, 1969. (לילדים)
*עתירת תמהון: מחזור שירי אהבה, רישומים: אברהם עובד, תל אביב: זמורה-ביתן, תשנ"ד 1994.
*מגדות הדנייפר לגדות ירדן, תרגום שירי זמר-רוסיים אהובים, רותם, תשע"ט 2019.

ספרי הדרכה ברכיבה על אופני הרים ומסלולי טיול
*יום טיול באופני הרים: מסלולי טיול נבחרים ומבוא ידידותי לאופני הרים, עורך: אליעזר זקס, תל אביב: קואורדינטה, 2001.
*עוד יום באופני הרים: 4 + 28 מסלולי טיול נבחרים, עורך: אליעזר זקס, תל אביב: קואורדינטה, 2003.
*טיול משפחתי באופני הרים, עורך: אליעזר זקס, תל אביב: קואורדינטה, 2005.
*משק המים לאן? (על משק המים של ישראל), הוצאת החברה להגנת הטבע, תל אביב, 1991
==קישורים חיצוניים==

* 
* [http://shira-ovedet.kibbutz.org.il/cgi-webaxy/sal/sal.pl?ID=511757_shira&act=show&dbid=shira_creators&dataid=112244 שירים שהלחין אלי סט באתר 'שירה עובדת']
* [https://www.youtube.com/watch?v=JuwhLpcJC5g&list=PLif8cozP4YZMOuLOSXxHKo_Q3zW3JkkvM  לערוץ היו-טיוב "שירים ישראליים אבל רוסיים", בעריכת אלי סט.]
* [https://www.youtube.com/watch?v=4rYcwWFaPh8&list=PLif8cozP4YZMevF-A3ImXiZfVDFX-ZARV  לערוץ היו-טיוב "שיר רוסי + תרגום עברי", בעריכת אלי סט]
* [https://www.youtube.com/watch?v=NMYeAceuZe0&t=20s יורם רותם מראיין, בגלי צה"ל, את אלי ס"ט]
* [http://www.yoaview.com/Yoaview/SITE/?action=showobject&sn=2_951 "חדשות" מהאלבום של "גשר בנות יעקב" (מרץ 2022)]

מכּתביו:
* 
* [http://www.yoaview.com/Yoaview/SITE/?action=showobject&sn=2_873 גשר בנות יעקב - המטען ההיסטורי]
* [http://www.yoaview.com/Yoaview/SITE/?action=showobject&sn=2_864 גשר בנות יעקב - על שם מה?]
*[http://www.yoaview.com/Yoaview/SITE/?action=showobject&sn=2_960 מי הרס את גשר בנות יעקב העתיק ?]
* [http://www.yoaview.com/Yoaview/SITE/?action=showobject&sn=2_790 בית האבן האחרון שסיתתו יהודים]
* [https://www.youtube.com/watch?v=g1pdr5KfreQ הרצאת אלי ס"ט, על 'תרגום שירי-זמר מרוסית לעברית', בכנס "מי אני? שיר ישראלי", אוניברסיטת "בר-אילן", 2019.]
* [https://www.youtube.com/watch?v=ekQL3b9RGLg "אין עם מי לדבר", סרטון של אלי ס"ט, לכאורה על טיול אופניים, 2012.]
*[https://www.shvoong.co.il/הטיול-ה-11-85-שנים-לטור-הישראלי-הראשון-בהיס/39884/ טיול ה-11: טיול אופניים, מירושלים ללבנון וחזרה, בהשתתפות מפקדי ההגנה בירושלים, 1927]
*[http://www.yoaview.com/Yoaview/SITE/?action=showobject&sn=2_937 מפעל הטיית הירדן]
*[https://naamoush.wordpress.com/tag/%D7%91%D7%99%D7%AA-%D7%94%D7%9E%D7%9B%D7%A1-%D7%94%D7%AA%D7%97%D7%AA%D7%95%D7%9F/ "בית המכס התחתון"]

==הערות שוליים==
 

קטגוריה:סופרי ילדים ונוער ישראלים
קטגוריה:משוררים ישראלים
קטגוריה:גבת: אישים
קטגוריה:בוגרי אוניברסיטת תל אביב
קטגוריה:סגני-אלופים בצה"ל
קטגוריה:רוכבי אופניים ישראלים
קטגוריה:מועצה אזורית הגליל העליון: אישים
קטגוריה:ישראלים שנולדו ב-1939